Document ID: 32004R0835

A Bizottság 835/2004/EK rendelete
(2004. április 28.)
a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozása következtében a 2076/2002/EK rendeletnek és a 2002/928/EK, 2004/129/EK, 2004/247/EK és 2004/248/EK határozatnak a 91/414/EGK irányelv I. mellékletébe fel nem vett egyes hatóanyagok további használata tekintetében történő kiigazításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási szerződésére és különösen annak 2. cikkének (3) bekezdésére,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára és különösen annak 57. cikkére,
mivel:
(1) A 2076/2002/EK bizottsági rendelet [1] és a 2002/928/EK [2], 2004/129/EK [3], 2004/247/EK [4] és 2004/248/EK [5] bizottsági határozatok rendelkezéseket tartalmaznak egyes hatóanyagoknak a 91/414/EGK irányelv I. mellékletébe történő fel nem vételéről, valamint az ezeket a hatóanyagokat tartalmazó növényvédő szerek valamennyi engedélyének a tagállamok általi visszavonásáról. E jogi aktusok a helyettesítő megoldások kifejlesztéséig egyes hatóanyagok további, korlátozott időszakra történő használatát megengedő eltéréseket írnak elő.
(2) A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia (a továbbiakban: új tagállamok) csatlakozása következtében az említett rendeletet és az említett határozatokat ki kell igazítani, mivel ezek az eltérések szükségesek az új tagállamok számára.
(3) Ezért a 2076/2002/EK rendeletet és a 2002/928/EK, 2004/129/EK, 2004/247/EK és 2004/248/EK határozatokat ennek megfelelően módosítani kell,
ELFOGADTA EZT A RENDELETET:
1. cikk
A 2076/2002/EK rendelet II. melléklete az e rendelet mellékletével összhangban módosul.
2. cikk
A 2002/928/EK határozat a következőképpen módosul:
1. A 2. cikk a következő c) ponttal egészül ki:
"c) a melléklet C. oszlopában felsorolt felhasználásokkal kapcsolatban a B. oszlopban meghatározott tagállamok 2007. június 30-ig tarthatják hatályban a benomilt tartalmazó növényvédő szerekre vonatkozó engedélyeket, feltéve hogy a tagállam:
i. biztosítja, hogy a piacon maradó ilyen növényvédő szereket a korlátozott felhasználási feltételeknek megfelelő módon újracímkézik;
ii. bevezet minden megfelelő kockázatcsökkentő intézkedést a lehetséges kockázatok csökkentésére annak érdekében, hogy biztosítsa az emberi és állati egészség és a környezet védelmét; és
iii. biztosítja, hogy - elsősorban cselekvési tervek útján - komolyan kutatják az ilyen felhasználásokhoz szükséges helyettesítő termékeket vagy módszereket.
Az érintett tagállam legkésőbb 2004. december 31-ig tájékoztatja a Bizottságot e bekezdés alkalmazásáról és különösen az i., ii. és iii. pont szerint megtett intézkedésekről, valamint éves becsléseket nyújt az e ponttal összhangban felhasznált benomil mennyiségéről."
2. A 3. cikk helyébe a következő lép:
"3. cikk
A tagállamok által a 91/414/EGK irányelv 4. cikke (6) bekezdésének rendelkezéseivel összhangban nyújtott türelmi idő a lehető legrövidebb, és az:
a) az olyan felhasználások tekintetében, amelyekre vonatkozó engedélyt az e határozat elfogadásától számított hat hónapon belül kell visszavonni, legkésőbb az e határozat elfogadásától számított 18 hónap elteltével jár le;
b) az olyan felhasználások tekintetében, amelyekre vonatkozó engedélyt 2007. június 30-ig kell visszavonni, legkésőbb 2007. december 31-ével jár le."
"3. Melléklet
A. oszlop | B. oszlop | C. oszlop |
Hatóanyag | Tagállam | Alkalmazás |
Benomil | Szlovákia | Lencse, dohány, cukorrépa, rozs |
"3. cikk
A 2004/129/EK rendelet II. mellékletében a metidationra vonatkozó bejegyzés végén a szöveg a következő sorokkal egészül ki:
Ciprus | citrusfélék és olíva, téli alkalmazás lombhullató gyümölcsfáknál |
Szlovákia | Alma, sárgabarack, szőlő, körte, őszibarack, szilva, dísznövények |
4. cikk
A 2004/247/EK határozat melléklete a következő sorral egészül ki:
Lengyelország | Spárga, rebarbara, gyümölcs (alma, körte, sárgabarack, őszibarack, szilva, cseresznye, dió, ribiszke, köszméte, málna, szőlő, szamóca) |
5. cikk
A 2004/248/EK határozat melléklete a következő sorokkal egészül ki:
Magyarország | Kukorica |
Lengyelország | Kukorica |
6. cikk
Ez a rendelet a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási szerződése hatálybalépésének esetén és időpontjától lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. április 28-án.

Labels: 0
3
20
6